Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Aguirre Oviedo jaunak aurkeztutako galdera, ikasturtearen hasieraren gaineko balorazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko irailaren 12an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Jorge Aguirre Oviedo jaunak, Legebiltzarreko Erregelamenduak ezarritakoaren babesean, honako galdera hau egiten du, Hezkuntzako kontseilariak Osoko Bilkuran ahoz erantzun dezan:

Nafar ikasleen ikasturtea hastean hainbat gai izan dira hizpide, besteak beste, eskola garraioa, Erlijioko irakasleen egoera edo ikasleak bereizten dituzten ikastetxeak.

Zer balorazio egiten du Gobernuak ikasturtearen hasierari buruz arlo horietan guztietan?

Iruñean, 2022ko irailaren 8an

Foru parlamentaria: Jorge Aguirre Oviedo